באקלאש צרפת

באקלאש צרפת (2024) מידע ארגון  WWE מותגים  Rawסמאקדאון תאריך  4 במאי 2024 עיר  דסין-שרפיו, ליון, צרפת אולם  LDLC ארנה סדרת אירועי שלם וצפה של ה-WWEרסלמניה 40באקלאש צרפתמלך ומלכת הזירה סדרת אירועי באקלאש2023באקלאש צרפת2025
באקלאש צרפת היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שני המותגים (Raw וסמאקדאון) ונערך ב-4 במאי 2024 ב-LDLC ארנה בדסין-שרפיו, ליון, צרפת, והיה האירוע ה-19 בסדרת אירועי באקלאש בנוסף להיותו אירוע השלם וצפה הראשון של ה-WWE, שהתקיים בצרפת.

חמישה קרבות התנהלו באירוע. בקרב המרכזי, קודי רודס ניצח את AJ סטיילס ושמר על אליפות ה-WWE הבלתי מעורערת. עוד ברשימת הקרבות, דמיאן פריסט ניצח את ג'יי אוסו ושמר על אליפות העולם במשקל כבד, וביילי ניצחה את נעמי וטיפאני סטרטון בקרב משולש ושמרה על אליפות הנשים של ה-WWE. האירוע ראוי לציון בשל הופעת הבכורה של טאמה טונגה, בנוסף לחזרתו של אחיו המאומץ (בן דודו הביולוגי), טונגה לואה, שהופיע בעברו ב-WWE בין השנים 2009 ל-2014 תחת שם הבמה קמאצ'ו.

הפקה
רקע

באקלאש הוא אירוע שהתקיים לראשונה על ידי ה-WWE בשנת 1999. אירוע זה התקיים באופן שנתי עד לשנת 2009. באופן מסורתי, הוא נערך בחודש אפריל או מאי, בסמוך לאירוע הדגל של ה-WWE, רסלמניה, ומשמש לעיתים קרובות כהמשך לעלילות שהחלו ברסלמניה או כהתחלה של פיודים חדשים. במהלך השנים, אירועי באקלאש הציגו מספר קרבות מרכזיים בהיסטוריה של ה־WWE.

ההחלטה לקיים את אירוע באקלאש 2024 בצרפת סימנה צעד משמעותי עבור ה-WWE בהרחבת הפעילות הבינלאומית שלה. בשנים האחרונות, הארגון שם דגש רב על קיום אירועים גדולים מחוץ לארצות הברית וקנדה, במטרה להגיע לקהלים חדשים ולחזק את הקשר עם מעריצים ברחבי העולם. קיום אירוע שלם וצפה גדול בצרפת, מדינה עם קהל מעריצים גדול ונלהב, נתפס כהזדמנות משמעותית עבור ה-WWE.

עלילות

האירוע כלל קרבות שנבעו מעלילות מתוסרטות גם מ-Raw וגם מסמאקדאון.

לאחר שקודי רודס השלים את סיפורו וזכה באליפות ה-WWE האוניברסלית הבלתי מעורערת ברסלמניה 40, הוא החל את כהונתו כאלוף, כשהוא נחוש בדעתו להיות אלוף לוחם שמייצג את המותג בצורה הטובה ביותר. כדי לקבוע את הטוען לכתר הראשון, נערך טורניר מיוחד. AJ סטיילס, אחד המתאבקים הוותיקים ברוסטר, הצליח לנצח בטורניר זה לאחר שגבר על LA נייט בגמר, אותו יריב שלו הפסיד בלילה השני של רסלמניה 40, ובכך השיג את ההזדמנות להתמודד מול רודס על התואר הגדול ביותר ב-WWE.

דמיאן פריסט זכה באליפות העולם במשקל כבד ברסלמניה 40 לאחר שפדה בהצלחה את חוזה "כסף בבנק" שלו על דרו מקינטייר, רגעים ספורים אחרי שמקינטייר ניצח את סת' רולינס וזכה בתואר. בפרק העוקב של התוכנית Raw, ג'יי אוסו ניצח בקרב מרובע את דרו מקינטייר, ברונסון ריד וריקושט אשר קבע את הטוען לכתר; ניצחון הזה העניק לג'יי את ההזדמנות להתמודד על אליפות העולם במשקל כבד מול האלוף החדש, דמיאן פריסט, קרב אשר נקהע לבאקלאש צרפת.

ביילי זכתה באליפות הנשים של ה-WWE בלילה השני של רסלמניה 40 לאחר שניצחה את איאו סקיי. בפרק העוקב של התוכנית סמאקדאון, היא הביעה רצון להגן על התואר מול כל מתמודדת ראויה. טיפאני סטרטון קטעה אותה וקיבלה את ההצעה; לעומת זאת, ביילי התכוונה באמירתה לנעמי, שחזרה לאחרונה ל-WWE. כדי לקבוע את הטוענת לכתר, נקבע קרב יחידים בין נעמי לבין סטרטון, שבו נעמי ניצחה. קרב זה התקיים בפרק הבא של התוכנית סמאקדאון, שהסתיים ללא הכרעה זאת לאחר שסטרטון תקפה את שתיהן. קרב נוסף בין נעמי לסטרטון התקיים על מנת לקבוע פעם נוספת את הטוענת לכתר לאליפות של ביילי באירוע באקלאש צרפת, אך גם בהזדמנות זו הקרב הסתיים ללא הכרעה בשל התערבות של ניה ג'קס, שהועברה למותג סמאקדאון מוקדם יותר באותו הערב. הג'נרל מנג'ר של סמאקדאון, ניק אלדיס, הודיע שביילי תגן על אליפות הנשים של ה-WWE מול נעמי וסטרטון בקרב משולש בבאקלאש צרפת.

הקבוקי ווריורס (אסקה וקיירי סיין) החזיקו באליפות זוגות הנשים של ה-WWE, אך במסגרת הלילה הראשון של רסלמניה 40, הן ספגו הפסד בקרב שלוש נגד שלוש לקבוצת ביאנקה בלאייר, ג'ייד קרגיל ונעמי, כשקרגיל הצמידה לניצחון את סיין. ב-26 באפריל בפרק של התוכנית סמאקדאון, נודע שהקבוקי ווריורס יגנו על אליפות זוגות הנשים של ה-WWE מול בלאייר וקרגיל בבאקלאש צרפת.

לאחר הפסדו בלילה השני של רסלמניה 40, מנהיג הבלודליין, רומן ריינס נעדר מן המרקע. סולו סיקואה, שהיה נאמן לרומן ריינס, החל לבסס את עצמו כמנהיג דה פקטו של הקבוצה בהיעדרו. הוא תקף באכזריות את אחיו, ג'ימי אוסו, בסיועו של חבר חדש בבלודליין, טאמה טונגה, ובכך סילק אותו מהקבוצה ב-12 באפריל בפרק של התוכנית סמאקדאון, למורת רוחו של היועץ המיוחד, פול היימן.  שבוע לאחר מכן, השניים תקפו באכזריות את קווין אואנס. ב-26 באפריל במסגרת סמאקדאון, כשהבלודליין ניסו לתקוף פעם נוספת את אואנס, אחד מיריביו של אואנס מרסלמניה, שהיו לו גם עימותים בעבר עם הבלודליין, רנדי אורטון, נחלץ לעזרתו. מאוחר יותר באותו הערב, דווח שאורטון ואואנס יתמודדו מול הבלודליין (סיקואה וטונגה) בקרב זוגות בבאקלאש צרפת, קרב שסימן את קרב הבכורה של טונגה ב-WWE.

אירוע
+ אישיויות אחרות על המסך תפקיד:  שם:צוות השידור באנגליתמייקל קולקורי גרייבסצוות השידור בספרדיתמרסלו רודריגזג'רי סוטוצוות השידור בצרפתיתכריסטוף אגיוספיליפ שרוכרוזהסמנתה אירוויןשופטיםדנילו אנפיביוג'סיקה קארדן אנגלרצ'ארלס רובינסוןמראייןביירון סקסטוןפאנל לפני האירועג'קי רדמונדCM פאנקביג אי

תוצאות לאורך זמן
Raw

הניצחון של דמיאן פריסט בבאקלאש צרפת ביסס את מעמדו כאלוף העולם במשקל כבד במותג. עם זאת, דרו מקינטייר, שאיבד את התואר לפריסט בפדיון "כסף בבנק" ברסלמניה 40 איתגר את פריסט לקרב.

סמאקדאון

ב-31 במאי בפרק של התוכנית סמאקדאון, היה נראה ש-AJ סטיילס מודיע על פרישה, כשקרא לזירה לאלוף ה-WWE הבלתי מעורער, קודי רודס על מנת "להעביר לו את הלפיד". מנגד, סטיילס תקף באכזריות את רודס. מעשה זה הוביל את השניים לקיום קרב "אני נכנע" על התואר באירוע Clash at the Castle: Scotland. 

סולו סיקואה וטאמה טונגה ניצחו בקרב הרחוב, אך האירועים לאחר הקרב היו משמעותיים. טונגה לואה התערב לטובת הבלודליין במהלך הקרב, ובכך הצטרף רשמית לקבוצה. כתוצאה מכך, רנדי אורטון וקווין אואנס לא נותרו לבד במאבק נגד הבלודליין המחוזקת. קודי רודס, שחווה בעצמו יריבות עם הבלודליין בעבר, הגיע לעזור לאורטון ואואנס.

תוצאות
 מס'  תוצאות  התניות  זמן 1  סולו סיקואה וטאמה טונגה (עם פול היימן) ניצחו את קווין אואנס ורנדי אורטון  קרב רחוב זוגות  19:25 2  ביילי (א) ניצחה את נעמי וטיפאני סטרטון  קרב משולש על אליפות הנשים של ה-WWE  13:10 3  דמיאן פריסט (א) ניצח את ג'יי אוסו  קרב יחידים על אליפות העולם במשקל כבד  15:45 4  ביאנקה בלאייר וג'ייד קרגיל ניצחו את הקבוקי ווריורס (אסקה וקיירי סיין) (א)  קרב זוגות על אליפות זוגות הנשים של ה-WWE  17:25 5  קודי רודס (א) ניצח את AJ סטיילס  קרב יחידים על אליפות ה-WWE הבלתי מעורערת  27:20 (א) - מתייחס למתאבק/מתאבקים שהגיעו לקרב כאלוף/אלופים

קישורים חיצוניים


הערות שוליים

קטגוריה:מופעי ה-WWE